Awn Al-Khasawneh

Awn Shawkat Al-Khasawneh (en araba: عون الخصاونة‎; en Esperanto: Aŭn Ŝaŭkat Al-Ĥasaŭneh) (22a de februaro 1950) estis ĉefministro de Jordanio el oktobro 2011 ĝis aprilo 2012. Li estis ankaŭ iama juĝisto de la Internacia Kortumo.

 Kariero 
Li studis en la Universitato de Kembriĝo, kie li ricevis gradojn pri historio kaj juro, kaj poste pri internacia juro. Li plenumis diversajn altajn postenojn en la 1980-aj kaj 1990-aj jaroj en Jordanio.

Li estis elektita por la Internacia Kortumo en 1999 kaj reelektita en 2008. Li servis en tiu posteno el la 6a de februaro 2000 ĝis la 31a de decembro 2011. Li servis ankaŭ kiel vic-prezidanto de la Kortumo el 2006 ĝis 2009. Li rezignis el la Kortumo per letero datita el la 20a de novembro 2011.

La 17an de oktobro 2011, li estis nomumita fare de la reĝo Abdullah la 2-a kiel ĉefministro de Jordanio, anstataŭ Maruf al-Baĥit (kiu estis akuzita je korupto dum pli frua regotempo kiel ĉefministro). The Guardian informis, ke Khasawneh havas reputacion kiel honesta politikisto kaj estas fama kiel jurista fakulo.

La 26an de aprilo 2012, Al-Khasawneh havigis sian rezignon al la reĝo Abdullah, kiu, siavice, akceptis la rezignon. Fayez al-Tarawneh sukcedis al Khasawneh kiel ĉefministro.  

Novembre de 2016, Al-Khasawneh estis nomumita fare de la Ĝenerala Sekretario de la Unuiĝintaj Nacioj Ban Ki-moon al alta posteno pri medicino, kun Ruth Dreifuss, iama Prezidentino de Svisio, kaj Festus Mogae, iama Prezidento de Bocvano.Secretary-General Appoints Two Former Presidents, 14 Others as Members of High-Level Panel on Access to Medicines United Nations, gazetarinformo de 19a de novembro 2015.

Referencoj

Kategorio:Juĝistoj laŭ landoj
Kategorio:Registaro de Jordanio
Kategorio:Arabaj politikistoj
Kategorio:Grand-oficiroj de la Honora Legio
Kategorio:Ekstera politiko de Jordanio